text:
всяко евентуално въздействие върху СТЕ на всяка от страните. Организацията, натоварена с провеждането на търговете, трябва да осигурява да няма значително отклонение на тръжната цена от съответната цена на квотите на вторичния пазар по време на тръжния период, което би показало несъвършенство на търговете.
 6
 Цялата неповерителна информация във връзка с търговете, включително цялата нормативната уредба, указанията и формулярите, се публикува по открит и прозрачен начин. Резултатите от всеки търг се публикуват веднага когато това е разумно осъществимо, и включват съответната неповерителна информация. Поне веднъж годишно се публикуват доклади за резултатите от търговете.
 7
 Тръжната продажба на квоти подлежи на адекватни правила и процедури за смекчаване на риска от антиконкурентно поведение, пазарна злоупотреба, пране на пари и финансиране на тероризъм във връзка с търговете. Тези правила и процедури трябва, доколкото това е възможно, да са не по-малко строги от приложимите правила и процедури по отношение на финансовите пазари в съответната правна уредба на страните. По-специално, организацията, която провежда търговете, носи отговорност за въвеждане на мерки, процедури и процеси, осигуряващи интегритета на търговете. Тя също така упражнява мониторинг върху поведението на участниците в пазара и уведомява компетентните публични власти в случай на антиконкурентно поведение, пазарна злоупотреба, пране на пари или финансиране на тероризъм.
 8
 Провеждащата търговете организация и тръжната продажба на квоти трябва да са обект на адекватен надзор от страна на компетентните органи. Определените за тази цел компетентни органи имат необходимите правни компетенции и технически механизми за провеждането на надзор на:
 —
 организационната уредба и поведението на операторите на тръжни платформи;
 —
 организационната уредба и поведението на професионалните посредници, действащи от името на клиенти;
 —
 поведението и трансакциите на участниците в пазара, с оглед да се предотвратява злоупотреба с вътрешна информация и манипулиране на пазара;
 —
 трансакциите на участниците в пазара, с оглед предотвратяване на прането на пари и финансирането на тероризъм.
 Доколкото това е възможно, надзорът трябва да е не по-малко строг от надзора върху финансовите пазари съгласно съответната правна уредба на страните.
 Швейцария се стреми да използва частна организация за тръжната продажба на своите квоти, в съответствие с правилата за обществените поръчки.
 Докато бъде сключен договор с такава организация и ако броят на квотите, подлежащи на тръжна продажба в дадена година, е под съответен фиксиран праг, Швейцария може да продължи да използва действащия механизъм за тръжна продажба, а именно провеждане на търгове от FOEN, при спазване на следните условия:
 1.
 Прагът възлиза на 1 000 000 квоти, включително квотите, подлежащи на тръжна продажба за въздухоплавателни дейности.
 2.
 Прилагат се основните критерии по точки 1 — 8, с изключение на критерии 1 и 2, а критерии 7 и 8 се прилагат за FOEN само доколкото това е възможно. Основните критерии под номер 3 се прилагат съвместно със следната разпоредба: достъпът за офериране на търгове за швейцарски квоти в съответствие с разпоредбите за тръжна продажба, които са били в сила към момента на постигане на настоящото споразумение, се гарантира за всички субекти в ЕИП, които се допускат да оферират на търговете в Съюза.
 Швейцария може да упълномощава за провеждането на


text:
търгове организации, които се намират в ЕИП.
 ПРИЛОЖЕНИЕ II
 ТЕХНИЧЕСКИ СТАНДАРТИ ЗА СВЪРЗВАНЕТО
 В Техническите стандарти за свързването (LTS) трябва да бъдат определени:
 —
 архитектурата на комуникационната връзка;
 —
 сигурността на преноса на данни;
 —
 списъка на функциите (трансакции, съвместяване ...)
 —
 дефинирането на уеб услугите;
 —
 изискванията за регистриране на данни;
 —
 работните разпоредби (Помощен център, подпомагане);
 —
 планът за задействане на комуникационната връзка и процедурата за изпробване;
 —
 процедурата за проверка на сигурността.
 В LTS трябва да е посочено, че администраторите предприемат разумно възможни стъпки за гарантиране, че Швейцарският допълнителен дневник за трансакциите (SSTL) и Дневникът на ЕС за трансакциите (EUTL), както и връзката, са в работно състояние 24 часа в денонощието и 7 дни в седмицата и че прекъсванията на операциите на SSTL, на EUTL и на връзката се свеждат до минимум.
 В LTS трябва да е посочено, че комуникациите между SSTL и EUTL се състоят от защитен обмен на съобщения чрез Simple Object Access Protocol (SOAP, протокол за обмен на структурирана информация в компютърни мрежи) на базата на посочените по-долу технологии (1):
 —
 уеб услуги с използване на SOAP;
 —
 базирана на хардуер виртуална частна мрежа (VPN);
 —
 XML (Разширяем маркиращ език);
 —
 цифров подпис; и
 —
 времеви мрежови протоколи.
 В LTS трябва да са определени допълнителни изисквания за сигурност на Швейцарския регистър, SSTL, Регистъра на ЕС и EUTL и те да бъдат документирани в „план за управление по отношение на сигурността“. По-специално, в LTS се посочва, че:
 —
 Ако съществува съмнение, че сигурността на Швейцарския регистър, на SSTL, на Регистъра на ЕС или на EUTL е компрометирана, двете страни са длъжни незабавно взаимно да се информират взаимно и да прекъснат временно връзката между SSTL и EUTL.;
 —
 В случай на нарушение на сигурността страните веднага споделят взаимно тази информация. Доколкото има подробна техническа информация, в срок от 24 часа след нарушението на сигурността трябва да бъде споделен между администратора на Швейцарския регистър и централния администратор на Съюза съответен доклад, описващ инцидента (дата, причина, последици, предприети мерки).
 Процедурата за проверка на сигурността, която е определена в LTS, трябва да бъде изпълнена преди пускането на комуникационната връзка между SSTL и EUTL, както и когато е необходимо включване на нова версия или вариант на SSTL или EUTL.
 В допълнение към работната среда, в LTS трябва да бъдат предвидени две пробни среди: пробна среда за разработването и приемателна пробна среда.
 Страните предоставят доказателства посредством администратора на Швейцарския регистър и централния администратор на Съюза, че през предходните дванадесет месеца е направена независима оценка на сигурността на техните системи в съответствие с изискванията за сигурност, определени в LTS. Изпробването на сигурността, и по-специално пробата за проникване, се извършва върху всички значими нови варианти на софтуера, в съответствие с изискванията за сигурност, определени в LTS. Пробата за проникване се извършва от разработчика на софтуера или от подизпълнител на разработчика на софтуера.
 (1) Тези технологии се използват понастоящем за установяване на връзка между Регистъра на ЕС и Дневника за международни трансакции, както и между Швейцарския регистър и Дневника за международни трансакции.
 ПРИЛОЖЕНИЕ III

type: contracts

jurisdiction: EU


text:
СТЕПЕНИ НА ЧУВСТВИТЕЛНОСТ И УКАЗАНИЯ ЗА БОРАВЕНЕ С ИНФОРМАЦИЯТА
 Страните използват следните степени на чувствителност за идентифициране на чувствителна информация, с която боравят и която обменят в рамките на настоящото споразумение:
 —
 Информация за СТЕ с ограничение на достъпа (ETS Limited)
 —
 Чувствителна информация за СТЕ (ETS Sensitive)
 —
 Информация за СТЕ с критично значение (ETS Critical)
 Информацията, обозначена като „ETS Critical“ е по-чувствителна от информацията, обозначена като „ETS Sensitive“, която от своя страна е по-чувствителна от информацията, обозначена като „ETS Limited“.
 Страните се споразумяват да разработят инструкции за боравенето с информация въз основа на съществуващата политика на Съюза за класифициране на свързана със СТЕ информация, както и въз основа на Наредбата за защита на информация (IPO) и на Федералния закон за защита на данните (FADP) на Швейцария. Тези инструкции за боравене с информация се предоставят за одобрение на Съвместния комитет. След като инструкциите бъдат одобрени, с цялата информация се борави съгласно нейната степен на чувствителност, в съответствие с посочените инструкции.
 В случай на различие между оценките на страните за степента на чувствителност се прилага по-високата степен на чувствителност.
 Законодателството на всяка от страните трябва да включва еквивалентни основни изисквания за сигурност за посочените по-долу стъпки при боравенето с информация, като се отчитат степените на чувствителност във връзка със СТЕ:
 —
 Генериране на документ
 —
 Ресурси
 —
 Степен на чувствителност
 —
 Съхранение
 —
 Електронен документ в мрежа
 —
 Електронен документ в локална среда
 —
 Физически документ
 —
 Електронно предаване
 —
 Телефон и мобилен телефон
 —
 Факс
 —
 Имейл
 —
 Предаване на данни
 —
 Физическо предаване
 —
 Устно
 —
 Лично връчване
 —
 По пощата
 —
 Използване
 —
 Обработка с информационно-технологични приложения
 —
 Отпечатване
 —
 Копиране
 —
 Отстраняване от постоянно местоположение
 —
 Управление на информацията
 —
 Периодично оценяване на класификацията и получателите
 —
 Архивиране
 —
 Изтриване и унищожаване
 ПРИЛОЖЕНИЕ IV
 ДЕФИНИРАНЕ НА СТЕПЕНИТЕ НА ЧУВСТВИТЕЛНОСТ НА ИНФОРМАЦИЯТА ВЪВ ВРЪЗКА СЪС СТЕ
 A.1 – Класове на поверителност и на интегритет
 „Поверителност“ означава защитен характер на дадена информация или на цяла информационна система или част от нея (като например алгоритми, програми и документация), достъпът до които е ограничен и е възможен само за оторизирани лица, органи и процедури.
 „Интегритет“ означава гаранцията, че информационната система и обработената информация могат да бъдат променени само чрез преднамерено и легитимно действие и че системата ще генерира очаквания резултат точно и цялостно.
 За всяка считана за чувствителна информация във връзка със СТЕ аспектът на поверителност се преценява от гледна точка на възможното влияние на ниво търговски дружества, в случай че тази информация бъде разкрита (а аспектът на интегритет се преценява от гледна точка на възможното влияние на ниво търговски дружества, в случай че тази информация е неволно променена, частично или цялостно унищожена).
 Нивото на поверителност на информацията и нивото на интегритета на информацията се определят в резултат на оценка, основана на критериите, посочени в раздел А.2. Това позволява общата степен на чувствителност на информацията да се оценява посредством позиционната таблица, съдържаща се в раздел А.3.
 A.2 – Класове на поверителност и на интегритет
 A.2.1– „Нисък клас“
 Нисък клас се


text:
давана всяка информация, свързана със СТЕ, чието разкриване на неоторизирани лица и/или загуба на интегритет биха довели до умерени вреди за страните или други институции, които вреди от своя страна биха могли:
 —
 да засегнат умерено политически или дипломатически отношения;
 —
 да предизвикат отрицателен публичен отзвук във връзка с имиджа или репутацията на страните или на други институции;
 —
 да предизвикат притеснение за индивиди;
 —
 да засегнат мотивацията/производителността на персонала;
 —
 да причинят ограничена финансова загуба или умерено да улеснят неправомерното получаване на печалби или предимство на индивиди или дружества;
 —
 да засегнат умерено ефективното разработване или действие на политиките на страните;
 —
 да засегнат умерено правилното управление на страните и техните дейности.
 A.2.2 – „Среден клас“
 Среден клас се дава на всяка информация, свързана със СТЕ, чието разкриване на неоторизирани лица и/или загуба на интегритет биха довели до вреди за страните или други институции, които вреди от своя страна биха могли:
 —
 да предизвикат смущение на политическите или дипломатическите отношения;
 —
 да предизвикат вреда за имиджа или репутацията на страните или на други институции;
 —
 да предизвикат нещастие за индивиди;
 —
 да предизвикат значително намаление на мотивацията/производителността на персонала;
 —
 да поставят в неудобно положение страните или други институции в търговски или политически преговори с други страни;
 —
 да причинят финансова загуба или да улеснят неправомерно получаване на печалби или предимство на индивиди или дружества;
 —
 да засегнат разследването на престъпления;
 —
 да нарушат правни или договорни задължения за поверителност на информация;
 —
 да засегнат разработването или действието на политиките на страните;
 —
 да засегнат правилното управление на страните и техните дейности.
 A.2.3 – „Висок клас“
 Висок клас се дава на всяка информация, свързана със СТЕ, чието разкриване на неоторизирани лица и/или загуба на интегритет биха довели до катастрофални и/или неприемливи вреди за страните или други институции, които вреди от своя страна биха могли:
 —
 да засегнат отрицателно дипломатически отношения;
 —
 да предизвикат значимо нещастие за индивиди;
 —
 да затруднят поддържането на работна ефективност или сигурност на страните или на силите на други участници в дейността;
 —
 да причинят финансова загуба или да улеснят неправомерно получаване на печалби или предимство на индивиди или дружества;
 —
 да нарушат поддържането от изрядни предприятия на поверителността на информацията, предоставяна от трети страни;
 —
 да нарушат нормативните ограничения за разкриване на информация;
 —
 да попречат на разследването или да улеснят извършването на престъпления;
 —
 да поставят в неизгодно положение страните в търговски или политически преговори с други страни;
 —
 да засегнат ефективното разработване или действие на политиките на страните;
 —
 да подкопаят правилното управление на страните и техните дейности.
 A.3 – Оценяване на степента на чувствителност на свързана със СТЕ информация
 Въз основа класовете за поверителност и за интегритет съгласно раздел А.2 общата степен на чувствителност на информацията се определя посредством следната позиционна таблица:
 Степен на поверителност
 Степен на интегритет
 Ниска
 Средна
 Висока
 Ниска
 ETS Limited (информация за СТЕ с ограничение на достъпа)
 ETS Sensitive (чувствителна информация за СТЕ)
 (или ETS Limited (*1))
 ETS Critical (информация за СТЕ с критично значение)
 Средна
 ETS


text:
 Важна правна забележка
 |
 22003D0023
 Официален вестник n° L 137 , 05/06/2003 стр. 0005 - 0008 специално чешко издание глава 11 том 08 стр. 93 - 96 специално испанско издание глава 11 том 08 стр. 93 - 96 специално унгарско издание глава 11 том 08 стр. 93 - 96 специално литвийско издание глава 11 том 08 стр. 93 - 96 LV.ES глава 11 том 08 стр. 93 - 96 MT.ES глава 11 том 08 стр. 93 - 96 PL.ES глава 11 том 08 стр. 93 - 96 SK.ES глава 11 том 08 стр. 93 - 96 специално словенско издание глава 11 том 08 стр. 93 - 96
 Решение на Съвместния комитет на ЕИПNo 23/2003от 14 март 2003 годиназа изменение на приложение I (Ветеринарни и фитосанитарни въпроси) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение I към Споразумението беше изменено с Решение No 157/2002 на Съвместния комитет на ЕИП от 6 декември 2002 г. [1].(2) Решение 2002/459/ЕО на Комисията от 4 юни 2002 г. относно определяне на списъка със звената от компютърната система "Анимо" и за отмяна на Решение 2000/287/EО [2] трябва да бъде включено в Споразумението.(3) Настоящото решение не се прилага по отношение на Лихтенщайн,РЕШИ:Член 1Част 1.2 на глава I от приложение I към Споразумението се изменя, както е посочено в приложението към настоящото решение.Член 2Текстовете на Решение 2002/459/ЕО на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 15 март 2003 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 14 март 2003 година.За Съвместния комитет на ЕИППредседателP. Westerlund[1] ОВ L 38, 13.2.2003 г., стр. 3.[2] ОВ L 159, 17.6.2002 г., стр. 27.[***] Не са посочени конституционни изисквания.--------------------------------------------------ПРИЛОЖЕНИЕКЪМ РЕШЕНИЕ No 23/2003 НА СЪВМЕСТНИЯ КОМИТЕТ НА ЕИПЧаст 1.2 от глава I на приложение I към Споразумението се изменя, както следва:Текстът в точка 46 (Решение 2000/287/EО на Комисията) се заменя със следното:"32002 D 0459: Решение 2002/459/ЕО на Комисията от 4 юни 2002 г. относно определяне на списъка със звената от компютърната система "Анимо" и за отмяна на Решение 2000/287/EО (ОВ L 159, 17.6.2002 г., стр. 27).Настоящият акт се прилага също и по отношение на Исландия за областите, които са обхванати от специфичните актове, на които е направено позоваване в параграф 2 във встъпителната част."Разпоредбите на настоящото решение по смисъла на споразумението се четат със следната адаптация:В приложението се добавя следното:"Страна: ИсландияЦентрална служба1700000 | Fiskistofa |Гранични инспекционни ветеринарномедицински пунктове1700199 | P | Reykjavik |1700299 | P | Hafnarfjörður |1700399 | P | Isafjörður |1700499 | P | Akureyri |1700599 | P | Eskifjörður |1700799 | A | Keflavík Airport


text: |1701399 | P | Husavik |1701899 | P | Þorlákshöfn |1701999 | P | Njarðvík |1702199 | P | Siglufjörður |Страна: НорвегияЦентрална служба1500000 | Statens Dyrehelsetilsyn |Местни служби1500101 | Oslo, Akershus og Østfold |1500201 | Hedmark og Oppland |1500301 | Buskerud, Vestfold og Telemark |1500401 | Rogaland, Aust-Agder og Vestagder |1500501 | Hordaland og Sogn- og Fjordane |1500601 | Møre og Romsdal |1500701 | Sør-Trøndelag og Nord-Trøndelag |1500801 | Nordland |1500901 | Troms og Finnmark |Гранични инспекционни ветеринарномедицински пунктове1500199 | P | Oslo |1500299 | P | Kristiansund |1500399 | P | Stavanger |1500599 | P | Måløy |1500699 | P | Ålesund |1500799 | P | Trondheim |1500999 | P | Tromsø |1501099 | P | Hammerfest |1501199 | P | Båtsfjord |1501299 | R | Storskog |1501399 | A | Oslo Lufthavn |1501499 | P | Borg |1501599 | P | Vadsø |1501699 | P | Sortland |1501799 | P | Honningsvåg |1502099 | P | Skjervøy |1502199 | P | Kirkenes" |--------------------------------------------------


text:
 4.8.2016
 BG
 Официален вестник на Европейския съюз
 L 211/72
 РЕШЕНИЕ НА СЪВМЕСТНИЯ КОМИТЕТ НА ЕИП
 No 115/2015
 от 30 април 2015 година
 за изменение на приложение XIII (Транспорт) и на приложение XIX (Защита на потребителите) към Споразумението за ЕИП [2016/1298]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 181/2011 на Европейския парламент и на Съвета от 16 февруари 2011 г. относно правата на пътниците в автобусния транспорт и за изменение на Регламент (ЕО) No 2006/2004 (1) следва да бъде включен в Споразумението за ЕИП.
 (2)
 Поради това приложения XIII и XIX към Споразумението за ЕИП следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 След точка 36а (Директива 2003/59/ЕО на Европейския парламент и на Съвета) от приложение XIII към Споразумението за ЕИП се вмъква следната точка:
 „36aa.
 32011 R 0181: Регламент (ЕС) No 181/2011 на Европейския парламент и на Съвета от 16 февруари 2011 г. относно правата на пътниците в автобусния транспорт и за изменение на Регламент (ЕО) No 2006/2004 (ОВ L 55, 28.2.2011 г., стр. 1).“
 Член 2
 В точка 7е (Регламент (ЕО) No 2006/2004 на Европейския парламент и на Съвета) от приложение XIX към Споразумението за ЕИП се добавя следното тире:
 „—
 32011 R 0181: Регламент (ЕС) No 181/2011 на Европейския парламент и на Съвета от 16 февруари 2011 г. (ОВ L 55, 28.2.2011 г., стр. 1).“
 Член 3
 Текстовете на Регламент (ЕС) No 181/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 4
 Настоящото решение влиза в сила на 1 май 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*).
 Член 5
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 април 2015 година.
 За Съвместния комитет на ЕИП
 Председател
 Gianluca GRIPPA
 (1) ОВ L 55, 28.2.2011 г., стр. 1.
 (*) С отбелязани конституционни изисквания.


text:
 Важна правна забележка
 |
 21998A0807(01)
 Официален вестник n° L 219 , 07/08/1998 стр. 0026 - 0037 специално чешко издание глава 11 том 29 стр. 48 - 59 специално испанско издание глава 11 том 29 стр. 48 - 59 специално унгарско издание глава 11 том 29 стр. 48 - 59 специално литвийско издание глава 11 том 29 стр. 48 - 59 LV.ES глава 11 том 29 стр. 48 - 59 MT.ES глава 11 том 29 стр. 48 - 59 PL.ES глава 11 том 29 стр. 48 - 59 SK.ES глава 11 том 29 стр. 48 - 59 специално словенско издание глава 11 том 29 стр. 48 - 59
 19971218Съгласуван протокол1. В хода на преговорите за сключване на споразумението, описано в параграф 8 по-долу за развитие на обща рамка за описване и оценка на напредъка по отношение използването на по-хуманни капани и методи за залавяне с капани, представителите на Европейската общност и на Съединените американски щати потвърждават, че бе постигната следната договореност.2. Европейската общност и Съединените американски щати считат, че стандартите, приложени към настоящата договореност, предоставят обща рамка и основа за сътрудничество за по-нататъшно развитие и прилагане на стандартите от техните съответни компетентни органи.3. Като подчертават, че подкрепата им не цели да измени разпределението на компетенции в Съединените щати за регулиране употребата на капани и методи за залавяне с капани, Съединените американски щати подкрепят приложените стандарти като предоставящи такава обща рамка за прилагане от техните компетентни органи на хуманно залавяне на определени сухоземни и полуводни бозайници.4. Европейската общност и Съединените американски щати възнамеряват да насърчават и подкрепят програми за изследвания, развитие, наблюдение и обучение от съответните им компетентни органи, които насърчават използването и прилагането на капани и методи за залавяне с капани за хуманно отношение към такива бозайници. И двете страни признават необходимостта от преоценка и осъвременяване на стандартите, приложени към настоящата договореност, предвид появата на нова техническа и научна информация и данни въз основа на такива програми.5. Европейската общност и Съединените американски щати възнамеряват също така да насърчават компетентните си власти да извършват наблюдение и да докладват за осъществения напредък при прилагането на стандартите, приложени към настоящата договореност.6. Европейската общност и Съединените американски щати признават, че нищо в настоящата договореност не накърнява правата и задълженията им съгласно Маракешкото споразумение за създаване на Световната търговска организация.7. Европейската общност и Съединените американски щати декларират своето намерение да се консултират взаимно, по молба на всяка от страните, по всеки въпрос, свързан с настоящата договореност или приложените стандарти с оглед намирането на взаимно приемливо решение.8. Навсякъде, където в приложените стандарти е използван терминът "споразумението", се има предвид Споразумението за хуманни стандарти за залавяне с капани между Канада, Европейската общност и Руската федерация.Съставено в Брюксел на единадесети декември 1997 година в два екземпляра на английски език.За Европейската общност+++++ TIFF +++++За Съединените американски щати+++++ TIFF +++++--------------------------------------------------19971218ПРИЛОЖЕНИЕСТАНДАРТИ ЗА ХУМАННО ЗАЛАВЯНЕ С КАПАНИ НА ОПРЕДЕЛЕНИ СУХОЗЕМНИ И ПОЛУВОДНИ БОЗАЙНИЦИЧАСТ І: СТАНДАРТИТЕ1. ЦЕЛИ, ПРИНЦИПИ И ОБЩИ СЪОБРАЖЕНИЯ НА СТАНДАРТИТЕ1.1. ЦелиЦелта на стандартите е да осигури достатъчно ниво на хуманно отношение на заловените с капани животни и да подобри това


text: хуманно отношение.1.2. Принципи1.2.1. При оценка на хуманността на даден метод за залавяне с капани трябва да се прецени хуманното отношение към заловеното животно.1.2.2. Принципът за решаване дали даден метод за залавяне с капани е хуманен е дали той отговаря на минималните изисквания от раздели 2 и 3.1.2.3. При определянето на стандартите се приема, че капаните следва да са селективни, ефективни и да са съобразени със съответните изисквания за безопасност за хората на всяка от страните.1.3. Общи съображения1.3.1. Хуманното отношение към животните се определя чрез измерване степента на лекота или затруднение при справянето им с околната среда и степента на несправяне с тяхната среда. Тъй като животните се различават по отношение на начините, които използват за справяне със средата си, следва да се използва широк набор от измервания при оценка на хуманното отношение към тях.Показатели за хуманно отношение към заловените с капан животни включват показатели за физиология, наранявания и поведение. Тъй като някои от тези показатели не са изследвани за голям брой видове, необходими са по-нататъшни научни изследвания за определяне на минимуми съгласно настоящите стандарти, където това е необходимо.Въпреки че хуманното отношение може съществено да се променя, терминът "хуманни" се използва само за тези методи за залавяне с капан, при които хуманното отношение към съответните животни се поддържа на достатъчно ниво, въпреки че е признато, че в някои ситуации с капани за убиване съществува кратък период от време, през който нивото на хуманно отношение е ниско.1.3.2. Установените в стандартите минимуми за сертифицирането на капани включват:а) за капани за задържане: нивото на показатели, отвъд което хуманното отношение към заловеното с капан животно се счита за ниско; иб) за капани за убиване: времето до настъпване на безсъзнание и безчувственост и поддържането на това състояние до смъртта на животното.1.3.3. Независимо, че методите за залавяне с капан трябва да отговарят на изискванията от раздели 2.4 и 3.4, следва да се обмисли продължаване подобряването на дизайна и поставянето на капани, по–специално с цел:а) да се подобри хуманното отношение към заловените с капан животни при капаните за задържане по време на задържането;б) да се предизвика бързо настъпване на безсъзнание и безчувственост на животни, заловени с капани за убиване;в) да се сведе до минимум залавянето на случайни животни.2. ИЗИСКВАНИЯ ПО ОТНОШЕНИЕ МЕТОДИ ЗА ЗАЛЯВАНЕ С КАПАНИ ЗА ЗАДЪРЖАНЕ2.1. Определение"Методи за залавяне с капани за задържане" са капани, предназначени и поставени с намерението да не се убива заловеното животно, но да се ограничат движенията му до степен, при която човекът може да установи пряк контакт с него.2.2. Параметри2.2.1. При оценяване на това дали метод за залавяне с капан за задържане отговаря на настоящите стандарти, трябва да се оцени хуманното отношение към заловеното животно.2.2.2. Параметрите трябва да включват показатели за поведение и наранявания, изброени в параграфи 2.3.1 и 2.3.2.2.2.3. Трябва да се оцени степента на реагиране на всеки от тези параметри.2.3. Показатели2.3.1. Поведенчески показатели, признати като показатели за незадоволително хуманно отношение към заловени с капан диви животни са:а) самонахапване, водещо до сериозно нараняване (самоосакатяване);б) прекомерна неподвижност и липса на реакции.2.3.2. Наранявания, признати за показатели на незадоволително хуманно отношение към заловени


text: с капан диви животни са:а) фрактури;б) изкълчване на става в близост до предното или задно ходило;в) скъсване на сухожилие или връзкаг) дълбоко периостално ожулване;д) сериозни външни кръвоизливи или кръвоизливи във вътрешната кухина;е) сериозна скелетно мускулна дегенерация;ж) исхемия на крайници;з) фрактура на постоянен зъб, разкриваща кухина на пулпата;и) очно нараняване, включително разкъсване на роговицата;й) наранявания на гръбначния стълб;к) тежки увреждания на вътрешните органи;л) миокардиална дегенерация;м) ампутация;н) смърт.2.4. МинимумиМетод за залавяне с капан за задържане отговаря на стандартите, ако:а) броят на екземплярите от същия вид, от които са извлечени данните, е най-малко 20; иб) най-малко 80 % от тези животни не показват никой от показателите, изброени в параграфи 2.3.1 и 2.3.2.3. ИЗИСКВАНИЯ ПО ОТНОШЕНИЕ МЕТОДИТЕ ЗА ЗАЛАВЯНЕ С КАПАНИ ЗА УБИВАНЕ3.1. Определение"Методи на залавяне с капани за убиване" са капани, предназначени и поставени с намерението да се убие заловеното с капана набелязано животно.3.2. Параметри3.2.1. Трябва да се определи времето за настъпване на безсъзнание и безчувственост, предизвикани посредством техниката на убиване, и трябва да се проверява поддържането на това състояние до настъпването на смъртта (т.е. до необратимо преустановяване на сърдечната дейност).3.2.2. Безсъзнание и безчувственост трябва да се наблюдават чрез проверка на роговичните и клепачни рефлекси или друг научно изпитан подходящ параметър заместител [1].3.3. Показатели и сроковеСрок за загуба на роговични и клепачни рефлекси | Видове |45 секунди | Mustela erminea |120 секунди | Martes Americana Martes zibellina Martes martes |300 секунди [2] | Всички останали видове, упоменати в параграф 4.1. |3.4. ПраговеМетод за залавяне с капан за убиване отговаря на стандартите, ако:а) броят на видовете от същия вид, от който са извлечени данните, е най-малко 12, иб) най-малко 80 % от тези животни са в безсъзнание или са безчувствени в указания срок, и остават в това състояние до смъртта си.ЧАСТ ІІ: СПИСЪК НА ВИДОВЕ И ГРАФИК ЗА ПРИЛОЖЕНИЕ4. СПИСЪК НА ВИДОВЕТЕ, ПОСОЧЕНИ В ЧЛЕН 3 ОТ СПОРАЗУМЕНИЕТО И ГРАФИКА ЗА ПРИЛОЖЕНИЕ4.1. Списък на видовеСтандартите важат за следните видове:Обичайно наименование | Вид |Койот | Canis latrans |Вълк | Canis lupus |Бобър (северноамерикански) | Castor canadensis |Бобър (европейски) | Castor fiber |Американски рис | Felis rufus |Видра (северноамериканска) | Lutra canadensis |Видра (европейска) | Lutra lutra |Рис (северноамерикански) | Lynx canadensis |Рис (европейски) | Lynx lynx |Бялка | Martes americana |Рибар | Martes pennanti |Самур | Martes zibellina |Златка | Martes martes |Язовец (европейски) | Meles meles |Сибирска белка | Mustela erminea |Енотовидно куче | Nyctereutes procyonoides |Ондантра | Ondatra zibethicus |Миеща мечка | Procyon lotor |Язовец (северноамерикански) | Taxidea taxus |При необходимост в бъдеще ще бъдат включени допълнителни видове.4.2. График за приложение [3]4.2.1. За да се демонстрира съответствието им с настоящите стандарти, методите за залавяне с капан се изпробват от компетентните органи в срок от:а) за методи за залавяне с капани за задържане — три до пет години след влизането в сила на споразумението, в зависимост от приоритетите за изпробване и наличието на условия за изпробване; иб) за методи за залавяне с капани за убиване — пет години след влизането в сила на споразумението.4.2.2. В срок от три години след изтичане на сроковете, упоменати


text: в 4.2.1, използването на капани, които не са в съответствие с настоящите стандарти, се преустановява от съответните компетентни органи.4.2.3. Без да се засягат разпоредбите на параграф 4.2.2, когато компетентен орган установи, че резултатите от изпробването на капани не потвърждава съответствието на капани със стандартите за определени видове или при определени условия на околната среда, компетентен орган може временно да продължи разрешението за използване на капани, докато продължават изследванията за откриване на заместители на тези капани. В такива случаи Европейската общност и Съединените щати предварително се нотифицират взаимно за капаните, които се разрешават за временно използване, както и за статуса на изследователските програми. В случаи, когато настоящият параграф важи по отношение на залавяне с капани в Съединените щати, компетентните органи на Съединените щати трябва да предадат тази информация на правителството на Съединените щати, което да я предаде на Европейската общност.4.2.4. В допълнение към параграф 4.2.3 и без да се засягат разпоредбите на параграф 4.2.2, могат да се предоставят дерогации от компетентен орган за всеки отделен случай, в съответствие с целите на стандартите, за всяка от изброените цели:а) в интерес на общественото здраве и безопасност;б) защита на публична или частна собственост;в) изследователски цели, образование и защита на околната среда, включително повторно заселване, повторно въвеждане, размножаване или за защитата на флора и фауна;г) използването на традиционни дървени капани, от значение за запазване на културното наследство на местни общности.При прилагането на настоящия параграф от Европейската общност или Съединените щати следва да се представи предварително писмено нотифициране за такива дерогации, както и причините и условията за тях. По отношение на Съединените щати компетентните органи трябва да представят такова писмено нотифициране на правителството на Съединените щати за предаването му на Европейската общност, ведно със съответните причини и условия.4.2.5. Консултации по въпросите, упоменати в параграфи 4.2.3 и 4.2.4 се повеждат в съответствие с параграф 7 от Съгласувания протокол по молба на Европейската общност или Съединените американски щати.ЧАСТ ІІІ: НАСОКИ5. НАСОКИ ЗА ИЗПРОБВАНЕ НА КАПАНИ И ИЗСЛЕДВАНИЯ ЗА ПРОДЪЛЖАВАЩОТО РАЗВИТИЕ НА МЕТОДИ ЗА ЗАЛАВЯНЕ С КАПАНИЗа да се осигури прецизност и надеждност, както и за да се демонстрира, че методите за залавяне с капани отговарят на изискванията, изложени в стандартите, е необходимо изследванията за изпробване на тези методи за залавяне с капани да следват общите принципи на добри експериментални практики.В случай че процедурите за изпитване са създадени съгласно рамката на ISO, международната организация по стандартизация, и че такива процедури са свързани с оценката на съответствието на методите за залавяне с капани в съответствие с някои или с всичките изисквания на стандартите, процедурите на ISO се използват като съответстващи.5.1. Общи насоки5.1.1. Тестове се извършват съгласно подробни изследователски протоколи.5.1.2. Следва да се изпробва дали функционират механизмите на капана.5.1.3. Следва да се извършат полеви изпробвания на капани, по-специално за оценка на селективността. Този тест може също така да се използва за събиране на данни за способността за залавяне и безопасността на ползвателя.5.1.4. Капани за задържане следва да се изпробват в оградено пространство, по-специално за оценка на поведенческите и физиологичните параметри. Капани за убиване следва да се изпробват в оградено пространство, по-специално


text: за установяване на безсъзнанието.5.1.5. При полеви тестове капаните следва да се проверяват ежедневно.5.1.6. Ефективността на капаните за убиване за привеждане на прицеленото животно в безсъзнание и убиването му следва да се изпитва върху подвижни животни в съзнание, посредством лабораторни или полеви замервания или такива в оградени пространства. Следва да се направи оценка на способността на капана да порази прицеленото животно в жизненоважни участъци.5.1.7. Хронологичният ред на процедури по тестуване може да се промени, така че да се осигури най-ефективна оценка на изпитваните капани.5.1.8. При обичайна употреба капаните не следва да излагат оператора на неоправдана опасност.5.1.9. При необходимост, при изпитването на капани следва да се проверят по-широк кръг замервания. Полевите тестове следва да включват изследвания на ефектите от залавянето с капан както върху обекта, така и върху случайни видове.5.2. Експериментална ситуация5.2.1. Капанът следва да се постави и използва в съответствие с най-добрите препоръки на производителя или други лица как се извършва това.5.2.2. При провеждане на тестове в оградени пространства следва да се използва оградено пространство, което предоставя подходяща среда за животните от изследваните видове за свободно движение, укриване и демонстриране на най-нормално поведение. Следва да е възможно да се поставят капани и да се наблюдават заловените с капани животни. Капанът трябва така да бъде поставен, че да може да се извършват видеозапис и звукозапис на целия епизод по залавяне с капан.5.2.3. При полеви тестове следва да се избират такива местоположения, които са представителни за тези, които ще се използват в практиката. Тъй като селективността на капана и всякакви възможни обратни въздействия на капана върху случайни видове са важни причини за полеви тестове, може да се наложи местоположенията за полеви тестове да се избират в различни хабитати, където е вероятно да се срещнат различни случайни видове. Следва да се направят снимки на всеки капан и поставянето му, както и на общата среда. Идентификационният номер на капана следва да се включи във фотографския запис преди и след удара.5.3. Изследователски състав5.3.1. Съставът, извършващ тестовете, следва да бъде съответно квалифициран и обучен.5.3.2. В състава, извършващ тестовете, следва да има поне едно лице с опит в използването на капани и способно да залови с капан животните, използвани в теста, както и поне едно лице с опит във всеки от методите за оценка на хуманното отношение при капани за задържане и методите за оценка на безсъзнанието при капани за убиване. Например оценката на поведенчески реакции по отношение на залавянето с капан и съпротивата следва по-специално да се извърши от опитно лице, запознато с интерпретирането на подобни данни.5.4. Животни, които следва да се използват при тестове на капани5.4.1. Животните за тестове в оградени пространства следва да са в добро здраве и да са представителни за тези, които е вероятно да бъдат заловени в дивата природа. Използваните животни следва да не са били преди това залавяни с капаните, които ще бъдат подлагани на тест.5.4.2. Преди подлагането на тест на капани животните следва да са настанени в подходящи условия и осигурени с необходимата храна и вода. Животните не следва да бъдат държани по начин, който сам по себе си може


text: да доведе до ниско ниво на хуманно отношение.5.4.3. Животните следва да бъдат аклиматизрани към ограденото пространство за подлагане на тест преди началото на теста.5.5. Наблюдения5.5.1. Поведение5.5.1.1. Наблюденията върху поведението следва да се извършват от опитно лице, по-специално по отношение на познания за характера на вида.5.5.1.2. Съпротивата може да се оцени, като животното се залавя с капан в лесно разпознаваема ситуация, след което животното повторно се залавя с капан в подходяща ситуация и се оценява поведението му.5.5.1.3. Следва да се внимава да се разпознават реакциите спрямо допълнителни стимули от реакциите спрямо капана или ситуацията.5.5.2. Физиология5.5.2.1. Някои животни следва да бъдат снабдени с телеметрични записващи устройства (напр. за отчитане на пулс, брой на вдишванията в минута) преди тестовете. Тези устройства следва да се поставят достатъчно дълго преди залавянето на животното с капан, за да се възстанови от причинените нарушения вследствие поставянето на устройството5.5.2.2. Следва да се вземат всички възможни предохранителни мерки за ограничаване на несъответстващи или предубедени наблюдения и параметри, особено такива вследствие на човешка намеса при взимането на пробите.5.5.2.3. Взимането на биологични проби (напр. кръв, урина, слюнка) следва да се извършва в моменти, съотносими с момента на залавяне с капан и със зависими от времето аспекти на параметъра, който се оценява. Следва също така да се събират контролни данни от животни, държани на друго място в добри условия и за различни дейности, основни данни преди настъпването на залавянето с капан, както и справочни данни след екстремни симулации (напр. изпитване с хормон, въздействащ върху бъбречната кора).5.5.2.4. Всички биологични проби следва да се вземат и съхраняват така че да се осигури консервация преди анализа.5.5.2.5. Използваните аналитични методи следва да са утвърдени.5.5.2.6. По отношение на капани за убиване, когато се извършват неврологични изследвания чрез използване на рефлекси (като болка или очи) в комбинация с измерване на EEG и/или VER и/или SER, те следва да се извършат от специалист, за да се предоставят съответните данни относно съзнанието на животното или ефективността от техниката на убиване.5.5.2.7. Когато животните не са в безсъзнание и безчувствени в срока, описан в протокола от тестовете, те следва да бъдат убити по хуманен начин.5.5.3. Наранявания и патология5.5.3.1. Всяко изпитно животно следва внимателно да бъде прегледано, така че да се установи всяко нараняване. Следва да се извърши радиографично изследване за потвърждаване на възможни фрактури.5.5.3.2. Следва да се извърши по-нататъшно подробно патологично изследване на мъртвите животни. Следва да се извърши аутопсия в съответствие с приетите ветеринарни практики за изследвания от опитен ветеринар.5.5.3.3. Увредените органи или/и области следва да се изследват чрез микроскоп и хистологично, при необходимост.5.6. Доклад5.6.1. Докладът от изследването следва да съдържа всички релевантни данни за експерименталната постановка, материали и методи и резултати, като по-специално:а) техническото описание на постановката на капана, включително използвани за направата материали;б) указания на производителя за употреба;в) описание на положението при провеждане на теста;г) метеорологични условия, по-специално температура и дълбочина на снега;д) изследователски състав;е) брой изпитвани животни и капани;ж) общ брой заловени обекти и случайни животни от всеки вид, както и тяхното изобилие, изразено като неголямо, обичайно или голямо в тази област;з) селективност;и) подробни данни за всякакви доказателства,


text: че капанът се е активирал и е наранил животно, което не е хванато;й) наблюдения върху поведението;к) стойности на всеки измерен физиологичен параметър и методологии;л) описание на нараняванията и аутопсията;м) време за загуба на съзнание и чувствителност, ин) статистически анализи.[1] В случаите, когато са необходими допълнителни изпитвания за определяне на това дали методите за залавяне с капан отговарят на стандартите, могат да се правят допълнителни измервания на електроенцефалограма (ЕЕГ), зрително предизвикана реакция (VER) и звуково предизвикана реакция (SER).[2] Комитетът ще оценява сроковете по време на тригодишния преглед, посочен член 9, буква б), когато има данни, които предупреждават за такива действия, за да адаптира изискванията за сроковете за всеки отделен вид, с оглед намаляване времетраенето от 300 секунди на 180 секунди и за да определи обоснована времева рамка за прилагане.[3] В Съединените щати оправомощени относно регулирането на капани и методите за залавяне с капани на определени сухоземни или полуводни бозайници са предимно щатски или племенни власти.--------------------------------------------------19971218Приложено писмоБрюксел, 18 декември 1997 г.Уважаеми...,Както Ви е известно, представители на Европейската общност и на Съединените американски щати днес подписаха съгласуван протокол, свързан с хуманните стандарти за залавяне на животни с капани. По отношение на този съгласуван протокол имам удоволствието да Ви информирам за следното.Както е отразено в съгласувания протокол, в Съединените щати органите, компетентни за регулирането на капани и методи за залавяне с капани на определени сухоземни или полуводни бозайници, са предимно щатски или такива на племенни власти. В резултат на дискусиите ни по тези въпроси, представители на компетентните органи в Съединените щати изразиха становище за ускоряване на усилията си за идентифициране на по-хуманни капани, като вече е започната инициатива на петдесет щата, в сътрудничество с няколко федерални служби, за развитие на най-добри управленски практики (BMP) за капани и методи за залавяне на животни с капани.Най-добрите управленски практики включват практика или комбинация от практики, за които е установено, че са най-ефективните и практични (технически, икономически и социално) средства за намаляване или предотвратяване на проблеми, свързани с дадена дейност. Представители на компетентните органи в Съединените щати посъветваха BMP за капани и методи за залавяне на животни с капани да се базират на последната техническа и научна информация и данни.Представители на компетентните органи в Съединените щати са изразили становище, че добри управленски практики за капани и методи за залавяне на животни с капани в Съединените щати ще се развиват въз основа на стандартите, приложени към съгласувания протокол. Особено ми е приятно да Ви уведомя, че предприетата от компетентните органи на САЩ програма не се ограничава само до изброените в стандартите, приложени към съгласувания протокол 19 вида, но се прилага също и спрямо допълнителни 10 вида, които се залавят с капани в Съединените щати с търговска цел заради кожите. Тези видове са норка, червена лисица, сива лисица, арктическа лисица, американска лисица джудже, нутрия, опосум, скунк, какомицли и росомах. Това представлява важна по-нататъшна стъпка, предприета от компетентните органи в Съединените щати и целяща подобряване хуманното отношение към животните, стъпка, която, убедени сме, не е предприета от никоя друга страна и не е залегнала в никое международно споразумение.В допълнение, представители на


text: компетентните органи в Съединените щати посочиха, че съгласно стандартите, приложение към съгласувания протокол, по отношение на Mustela ermina и на Ondatra zibethicus, до четири години след влизането в сила на Споразумението за стандарти за хуманно залавяне с капани между Канада, Европейската общност и Руската федерация се прекратява използването на всички капани за задържане от типа челюсти. Тези два вида включват над 2,2 милиона животни, залавяне с капани всяка година в Съединените щати и представляват обикновено 50 % от всички изброени в стандартите животни, които годишно се залавят с капани в тази страна.По отношение на залавянето с капани на други видове, описани в стандартите, гореспоменатите органи изразиха становище съгласно стандартите, приложени към съгласувания протокол, че използването на конвенционални капани за задържане от типа стоманени челюсти следва да се преустанови до шест години след влизането в сила на споразумението за стандарти за хуманно залавяне с капани между Канада, Европейската общност и Руската федерация.Вярвам, че гореизложеното внася достатъчна яснота по отношение ситуацията в Съединените щати. Компетентните органи в Съединените щати очакват и приветстват продължаващо сътрудничество в тази област с Европейската общност и други заинтересовани страни.С уважение,+++++ TIFF +++++Donald B. Kurschшарже д'афер--------------------------------------------------19971218Приложено писмоБрюксел, 18 декември 1997 г.Уважаеми...,Както Ви е известно, неотдавна наши делегации приключиха преговорите по съгласуван протокол за хуманни стандарти за залавяне на животни с капани. Пиша Ви това писмо, за да отбележа постигнатото съгласие по смисъла и приложението на съгласувания протокол и приложените стандарти.Параграф 6 от Съгласувания протокол предвижда, че "Съединените американски щати и Европейската общност признават, че нищо от настоящата договореност не накърнява правата и задълженията им съгласно Маракешкото споразумение за създаване на Световната търговска организация". В хода на развитие на тази формулировка решихме, че не е необходимо да добавяме в края на настоящия параграф израза "нито съставлява отказ от такива права" и че никое правителство няма да се позове на този невключен израз в спор или процедура, които могат да бъдат свързани с настоящия параграф.Ако сте съгласни с изложеното по-горе, бих бил задължен да получа потвърждение във вид на писмо или отговор. Благодаря Ви за продължаващото внимание по този въпрос.С уважение,+++++ TIFF +++++Donald B. Kurschшарже д'афер--------------------------------------------------19971218Приложено писмоПриложено писмо Брюксел, 18 декември 1997 г.Уважаеми...,Благодаря Ви за писмото, с което отбелязвате постигнатата от нас договореност относно смисъла и приложението на съгласувания протокол и приложените към него стандарти.В отговор на това писмо бихме искали да потвърдим, че в хода на развитие на формулировката на параграф 6 от съгласувания протокол решихме, че не е необходимо да добавяме в края на настоящия параграф израза "нито съставлява отказ от такива права" и че никое правителство няма да се позове на този невключен израз в спор или процедура, които могат да бъдат свързани с настоящия параграф.С уважение,+++++ TIFF +++++Jean-Jacques KaselПосланик, Постоянен представител на Люксембург, Председател на Комитета на постоянните представители+++++ TIFF +++++Johannes Friedrich BeselerГенерален директор на Генерална дирекция за външни икономически отношения към Комисията на Европейските общности--------------------------------------------------


text:
 15.3.2012
 BG
 Официален вестник на Европейския съюз
 L 76/23
 РЕШЕНИЕ НА СЪВМЕСТНИЯ КОМИТЕТ НА ЕИП
 No 139/2011
 от 2 декември 2011 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението бе изменено с Решение на Съвместния комитет на ЕИП No 120/2011 от 21 октомври 2011 г. (1).
 (2)
 Решение 2011/26/ЕС на Комисията от 14 януари 2011 г. за оправомощаване на държавите-членки да приемат определени дерогации съгласно Директива 2008/68/ЕО на Европейския парламент и на Съвета относно вътрешния превоз на опасни товари (2) следва да бъде включено в Споразумението,
 ПРИЕ НАСТОЯЩОТО РЕШЕНИЕ:
 Член 1
 Към точка 13в (Директива 2008/68/ЕО на Европейския парламент и на Съвета) от приложение XIII към Споразумението се добавя следното тире:
 „—
 32011 D 0026: Решение 2011/26/ЕС на Комисията от 14 януари 2011 г. (ОВ L 13, 18.1.2011 г., стр. 64).“
 Член 2
 Текстовете на Решение 2011/26/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 3 декември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 2 декември 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 341, 22.12.2011 г., стр. 85.
 (2) ОВ L 13, 18.1.2011 г., стр. 64.
 (3) Без отбелязани конституционни изисквания.


text:
 Важна правна забележка
 |
 22006A1201(01)
 Официален вестник n° L 335 , 01/12/2006 стр. 0040 - 0041 Официален вестник n° L 200 , 01/08/2007 стр. 0244 - 0245
 20061201Споразумениепод формата на размяна на писма между Европейската общност и Малайзия в съответствие с член XXIV:6 и XXVIII от Общото споразумение за митата и търговията (ГАТТ) от 1994 година относно изменение на отстъпките в списъците на Република Естония, Република Кипър, Република Латвия, Република Литва, Република Малта, Република Полша, Република Словения, Словашката република, Република Унгария и Чешката република, в хода на тяхното присъединяване към Европейския съюзА. Писмо от Европейската общностУважаеми господине,След започване на преговорите между Европейската общност (ЕО) и Малайзия по член XXIV:6 и XXVIII от Общото споразумение за митата и търговията (ГАТТ) от 1994 г. във връзка с изменение на отстъпките в списъците на Република Естония, Република Кипър, Република Латвия, Република Литва, Република Малта, Република Полша, Република Словения, Словашката република, Република Унгария и Чешката република в хода на тяхното присъединяване към ЕО, между ЕО и Малайзия беше договорено следното, с оглед приключване на преговорите, започнали след нотификацията на ЕО от 19 януари 2004 г. в съответствие с член XXIV:6 от ГАТТ от 1994 г.- 15119019 (Твърди фракции от палмово масло, дори рафинирани, но не химически променени, в пакети от > 1 kg.) По-ниска прилагана ставка в размер на 10,0 %.- 85254099 (видеокамери за неподвижно видеозаснемане): По-ниска прилагана ставка в размер на 12,5 %.По-ниските прилагани ставки, посочени по-горе, се прилагат за период от три години.Точните митнически описания на ЕО-15 се прилагат за всички митнически редове по-горе.ЕО включва в своя списък CLX за митническата територия на ЕО-25 отстъпките, включени в предходния параграф.Настоящото споразумение влиза в сила от датата на подписване след одобрението на страните в съответствие с техните процедури.Моля приемете, уважаеми господине, моите най-високи почитания.От името на Европейската общност+++++ TIFF +++++В. Писмо от МалайзияУважаеми господине,Във връзка с Ваше писмо със следния текст:"След започване на преговорите между Европейската общност (ЕО) и Малайзия по член XXIV:6 и XXVIII от Общото споразумение за митата и търговията (ГАТТ) от 1994 г. във връзка с изменение на отстъпките в списъците на Република Естония, Република Кипър, Република Латвия, Република Литва, Република Малта, Република Полша, Република Словения, Словашката република, Република Унгария и Чешката република в хода на тяхното присъединяване към ЕО, между ЕО и Малайзия беше договорено следното, с оглед приключване на преговорите, започнали след нотификацията на ЕО от 19 януари 2004 г. в съответствие с член XXIV:6 от ГАТТ от 1994 г.- 15119019 (Твърди фракции от палмово масло, дори рафинирани, но не химически променени, в пакети от > 1 kg.) По-ниска прилагана ставка в размер на 10,0 %.- 85254099 (видеокамери за неподвижно видеозаснемане): По-ниска прилагана ставка в размер на 12,5 %.По-ниските прилагани ставки, посочени по-горе, се прилагат за период от три години.Точните митнически описания на ЕО-15 се прилагат за всички митнически редове по-горе.ЕО включва в своя списък CLX за митническата територия на ЕО-25 отстъпките, включени в предходния параграф.Настоящото споразумение влиза в сила от датата на подписване след одобрението на страните в съответствие с техните процедури."С настоящото писмо имам честта да


text:
 3.9.2015
 BG
 Официален вестник на Европейския съюз
 L 230/48
 РЕШЕНИЕ НА СЪВМЕСТНИЯ КОМИТЕТ НА ЕИП
 No 240/2014
 от 24 октомври 2014 година
 за изменение на приложение XX (Околна среда) към Споразумението за ЕИП [2015/1464]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение 2011/753/ЕС на Комисията от 18 ноември 2011 г. за установяване на правила и изчислителни методи за проверка на съответствието с целите, зададени в член 11, параграф 2 от Директива 2008/98/ЕО на Европейския парламент и на Съвета (1) следва да бъде включено в Споразумението за ЕИП.
 (2)
 Поради това приложение XX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 32еев (Регламент (ЕС) No 715/2013 на Комисията) от приложение XX към Споразумението за ЕИП се вмъква следната точка:
 „32еег.
 32011 D 0753: Решение 2011/753/ЕС на Комисията от 18 ноември 2011 г. за установяване на правила и изчислителни методи за проверка на съответствието с целите, зададени в член 11, параграф 2 от Директива 2008/98/ЕО на Европейския парламент и на Съвета следва да бъде включено в Споразумението за ЕИП (ОВ L 310, 25.11.2011 г., стр. 11).“
 Член 2
 Текстовете на Решение 2011/753/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 24 октомври 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 310, 25.11.2011 г., стр. 11.
 (2) Без отбелязани конституционни изисквания.


text:
 22.11.2018
 BG
 Официален вестник на Европейския съюз
 L 297/55
 РЕШЕНИЕ НА СЪВМЕСТНИЯ КОМИТЕТ НА ЕИП
 No 44/2017
 от 3 февруари 2017 година
 за изменение на приложение XXI (Статистика) към Споразумението за ЕИП [2018/1778]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (наричано по-нататък „Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2016/1013 на Европейския парламент и на Съвета от 8 юни 2016 г. за изменение на Регламент (ЕО) No 184/2005 относно статистиката на Общността относно платежния баланс, международната търговия с услуги и преките чуждестранни инвестиции (1) следва да бъде включен в Споразумението за ЕИП.
 (2)
 Поради това приложение XXI към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 19т (Регламент (ЕО) No 184/2005 на Европейския парламент и на Съвета) от приложение XXI към Споразумението за ЕИП се добавя следното тире:
 „—
 32016 R 1013: Регламент (ЕС) 2016/1013 на Европейския парламент и на Съвета от 8 юни 2016 г. (ОВ L 171, 29.6.2016 г., стр. 144).“
 Член 2
 Текстовете на Регламент (ЕС) 2016/1013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 4 февруари 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 3 февруари 2017 година.
 За Съвместния комитет на ЕИП
 Председател
 Claude MAERTEN
 (1) ОВ L 171, 29.6.2016 г., стр. 144.
 (*1) Без отбелязани конституционни изисквания.


text:
 Важна правна забележка
 |
 22002A1126(01)
 Официален вестник n° L 321 , 26/11/2002 стр. 0013 - 0043 специално чешко издание глава 07 том 007 стр. 138 - 167 специално испанско издание глава 07 том 007 стр. 138 - 167 специално унгарско издание глава 07 том 007 стр. 138 - 167 специално литвийско издание глава 07 том 007 стр. 138 - 167 LV.ES глава 07 том 007 стр. 138 - 167 MT.ES глава 07 том 007 стр. 138 - 167 PL.ES глава 07 том 007 стр. 138 - 167 SK.ES глава 07 том 007 стр. 138 - 167 специално словенско издание глава 07 том 007 стр. 138 - 167
 20000414Спогодбаза международни случайни превози на пътници, извършвани с автобуси(Интербус)ДОГОВАРЯЩИТЕ СЕ СТРАНИ:като взеха предвид желанието да се насърчи развитието на международния транспорт в Европа и по-специално да се улеснят неговата организация и функциониране,като взеха предвид желанието да се улеснят туристическият и културният обмен между договарящите се страни,като имат предвид, че:Спогодбата за международни случайни превози на пътници, извършвани с автобуси (АСОР), подписана в Дъблин на 26 май 1982 г., не предвижда възможност за присъединяване на нови страни.Трябва да се съхранят опитът и либерализацията, постигнати в рамките на споменатата по-горе спогодба.Желателно е да се хармонизира либерализацията на някои международни случайни превози с автобуси и на свързаните с тях транзитни преминавания.Желателно е да се хармонизират процедурните правила за нелиберализираните случайни превози, които подлежат на разрешително.Необходимо е да се повиши степента на хармонизиране на техническите изисквания към автобусите, които извършват международни случайни превози между договарящите се страни с оглед повишаване безопасността на движение и опазването на околната среда.Необходимо договарящите се страни да прилагат еднакви критерии за работата на екипажите на автобуси, които извършват международен автомобилен транспорт.Желателно е да се хармонизират изискванията за достъп до професията превозвач, извършващ автомобилен превоз на пътници.Принципът за недопустимост на всяка форма на дискриминация, основана на националност или място на установяване на превозвача, както и на отправен пункт или местоназначение на автобуса, е основополагащ за предоставянето на международни транспортни услуги.Необходимо да се уеднаквят образците на транспортните документи, като например на контролния документ за либерализираните случайни превози, както и на разрешителното и на заявлението за нелиберализираните превози, с оглед да се улеснят и опростят контролните процедури.Необходимо да се хармонизират мерките за прилагане на спогодбата, по-специално контролните процедури, санкциите и взаимната помощ.Подходящо е да се установят определени процедури за прилагане на спогодбата с оглед нейното точно изпълнение и възможността за технически промени на приложенията.Спогодбата трябва да е открита за присъединяване на бъдещи държави—членки на Европейската конференция на министрите на транспорта, както и за други европейски страни,РЕШИХА да приемат еднообразни правила за международните случайни превози на пътници, извършвани с автобуси,СЕ СПОРАЗУМЯХА, КАКТО СЛЕДВА:РАЗДЕЛ IПРИЛОЖНО ПОЛЕ И ОПРЕДЕЛЕНИЯЧлен 1Приложно поле1. Тази спогодба се прилага по отношение на:а) международните превози на пътници независимо от тяхната националност, извършвани с автобуси под формата на услугата "случаен превоз":- между териториите на две договарящи се страни или с отправен пункт и с краен пункт на територията на една и съща договаряща се страна и в случай на необходимост при транзитното преминаване през


text: територията на друга договаряща се страна или през територията на държава, която не е страна по спогодбата,- извършвани за чужда сметка (срещу наемане или срещу заплащане) от превозвачи, които са установени на територията на договаряща се страна в съответствие с нейното законодателство и които притежават лиценз за извършване на международни случайни превози на пътници с автобуси,- като се използват автобуси, регистрирани на територията на договарящата се страна, в която е установен превозвачът;б) празните курсове на автобусите при извършването на такива превози.2. Никоя от разпоредбите на спогодбата не може да се тълкува в смисъл, че дава възможност на превозвачите, установени на територията на една договаряща се страна, да извършват вътрешни случайни превози на територията на друга договаряща се страна.3. Превозите на стоки с търговска цел от автобуси, конструирани за превоз на пътници, са извън приложното поле на спогодбата.4. Тази спогодба не се прилага по отношение на случайните превози за собствена сметка.Член 2Недопустимост на дискриминацияДоговарящите се страни следят за прилагането на принципа за недопустимост на всяка форма на дискриминация, основана на националност или място на установяване на превозвача, както и на отправен пункт или местоназначение на автобуса, особено по отношение на фискалните разпоредби, предвидени в раздел VI, и на контрола и санкциите по раздел IX.Член 3ОпределенияПо смисъла на тази спогодба:1. "Автобуси" са превозни средства, които по своята конструкция и оборудване са подходящи за превоз на повече от девет души, включително водача, и са предназначени за тази цел.2. "Международни случайни превози" са превозите, които се извършват между териториите на поне две договарящи се страни и които не са обхванати нито от определението за редовни превози или за специални редовни превози, нито от определението за совалкови превози. Тези превози може да се извършват с определена честота, без да губят качеството си на случайни превози.3. "Редовни превози" са превозите на пътници, извършвани с определена честота и по определени маршрути, като вземането или оставянето на пътници става на предварително определени места за спиране. Редовните превози може да се подчиняват на изискването за задължително спазване на предварително установени разписания и тарифи.4. "Специални редовни превози" са превозите, независимо от организатора им, извършвани само по отношение на определени категории пътници, с изключение на всички останали пътници, при условие че се спазват изискванията, посочени в точка 3. Специалните редовни превози включват:- превоз на работници от и до дома и работното място,- превоз на ученици и студенти от и до учебното заведение.Обстоятелството, че специалният редовен превоз се променя в зависимост от нуждите на потребителите, не се отразява върху определянето му като редовен превоз.5. 1. "Совалкови превози" са превозите, при които чрез повтарящи се прави и обратни пътувания се извършва превоз на предварително съставени групи от пътници от определен отправен пункт до определен краен пункт. Всяка група от пътници, извършила пътуването в права посока, се превозва обратно до отправния пункт от същия превозвач.Отправният пункт и крайният пункт означават мястото, откъдето пътуването започва, и мястото, където пътуването завършва, включително околността в радиус от 50 км във всеки от двата случая.2. По време на совалковия превоз не могат да се вземат или да се


text: оставят пътници.3. При серия от совалкови превози първото пътуване в обратна посока и последното пътуване в права посока са празни курсове.4. Дадена транспортна дейност се определя като совалков превоз и в случаите, когато със съгласието на компетентните власти на договарящата се страна или страни:- пътници пътуват в обратна посока с друга група или с друг превозвач за разлика от посоченото в точка 1,- по време на пътуването се вземат или оставят пътници, за разлика от посоченото в точка 2,- при серия от совалкови превози първото пътуване в права посока и последното пътуване в обратна посока са празни курсове за разлика от посоченото в точка 3.6. "Договарящи се страни" са подписалите страни, които са изразили съгласие да се обвържат с тази спогодба и за които тази спогодба е в сила.Тази спогодба се прилага по отношение на териториите, където се прилага Договорът за създаване на Европейската общност, и при условията, залегнали в този договор, както и по отношение на БОСНА И ХЕРЦЕГОВИНА, БЪЛГАРИЯ, ХЪРВАТСКА, ЧЕШКАТА РЕПУБЛИКА, ЕСТОНИЯ, УНГАРИЯ, ЛАТВИЯ, ЛИТВА, МОЛДОВА, ПОЛША, РУМЪНИЯ, СЛОВАКИЯ, СЛОВЕНИЯ и ТУРЦИЯ при условие, че са подписали тази спогодба.7. "Компетентни власти" са властите, определени от държавите — членки на Общността, и от другите договарящи се страни да изпълняват задачите, посочени в раздели V, VI, VII, VIII и IX от тази спогодба.8. "Транзит" е тази част от превоза през територията на договаряща се страна, по време на която не се вземат или не се оставят пътници.РАЗДЕЛ IIИЗИСКВАНИЯ КЪМ ПРЕВОЗВАЧИТЕ, КОИТО ИЗВЪРШВАТ АВТОМОБИЛЕН ПРЕВОЗ НА ПЪТНИЦИЧлен 41. Договарящите се страни, които все още не са извършили това, включват в националното си законодателство разпоредби, които са еднакви с разпоредбите, установени от Директивата на Европейската общност, посочена в приложение No 1.2. По отношение на изискването за финансова стабилност, предвидено в член 3, точка 3 от посочената директива, договарящите се страни могат да прилагат минимален наличен капитал или резерви, по-ниски от размера, определен в буква "в" от цитираната точка 3, до 1.I.2003 г. или дори до 1.I.2005 г. при условие, че в последния случай се направи декларация в този смисъл по време на ратифицирането на спогодбата и не се нарушават разпоредбите на Европейското споразумение за асоцииране между Европейските общности и техните държави-членки и някои договарящи се страни по тази спогодба.РАЗДЕЛ IIIТЕХНИЧЕСКИ ИЗИСКВАНИЯ КЪМ ПРЕВОЗНИТЕ СРЕДСТВАЧлен 5Автобусите, които се използват за международните случайни превози, предмет на тази спогодба, трябва да отговарят на техническите изисквания, посочени в приложение No 2.РАЗДЕЛ IVДОСТЪП ДО ПАЗАРАЧлен 6Либерализирани случайни превозиСледните случайни превози се освобождават от разрешително на територията на всяка договаряща се страна, различна от тази, в която е установен превозвачът:1. Обиколки при затворени врати, което означава превози, при които един и същи автобус се използва за превоз на една и съща група пътници през цялото пътуване и ги връща до отправния пункт. Отправният пункт е разположен на територията на договарящата се страна, в която е установен превозвачът.2. Превозите, при които пътуването в права посока се извършва с пътници, а пътуването в обратна посока — без пътници. Отправният пункт е разположен на територията на договарящата се страна, в


text: която е установен превозвачът.3. Превозите, при които празният курс е в права посока, като всички пътници се вземат от едно и също място, доколкото е изпълнено едно от следните условия:а) пътниците съставляват групи било на територията на държава, която не е договаряща се страна по тази спогодба, било на територията на договаряща се страна, различна от тази, в която е установен превозвачът или където става вземането на пътниците по силата на договори за превоз, сключени, преди да пристигнат на територията на последната посочена договаряща се страна, и се превозват до територията на договарящата се страна, в която е установен превозвачът;б) пътниците са предварително превозени от същия превозвач при условията, предвидени в точка 2, до територията на договарящата се страна, където те отново се качват и се превозват до територията на договарящата се страна, в която е установен превозвачът;в) пътниците са поканени да пътуват до територията на друга договаряща се страна, като пътните разноски се поемат от лицето, изпратило поканата; пътниците трябва да съставляват еднородна група, която да не е съставена само с оглед на конкретното пътуване, и се превозват до територията на договарящата се страна, в която е установен превозвачът.Освобождават се от разрешителни също така:4. Транзитните преминавания през територията на договарящите се страни при извършването на случайни превози, освободени от разрешително.5. Празните автобуси, предназначени единствено за подмяна на автобус, претърпял повреда или авария по време на международен превоз, предмет на тази спогодба.Отправните и/или крайните пунктове на превозните услуги, извършвани от превозвачи, установени в Европейската общност, могат да са разположени във всяка държава—членка на Европейската общност, независимо от това в коя държава членка е регистриран автобусът или в коя държава-членка е установен превозвачът.Член 7Нелиберализирани случайни превози1. Случайните превози, които са различни от посочените в член 6, подлежат на разрешително в съответствие с член 15.2. Отправните и/или крайните пунктове на превозните услуги, извършвани от превозвачи, установени в Европейската общност, могат да са разположени във всяка държава — членка на Европейската общност, независимо от това в коя държава членка е регистриран автобусът или в коя държава членка е установен превозвачът.РАЗДЕЛ VСОЦИАЛНИ РАЗПОРЕДБИЧлен 8Договарящите се страни по тази спогодба, които все още не са направили това, трябва да се присъединят към Европейската спогодба за работата на екипажите на превозните средства, извършващи международни автомобилни превози (AETR) от 1 юли 1970 г., с последващите изменения, или да прилагат регламентите (ЕИО) No 3820/85 и (ЕИО) No 3821/85 на Общността в редакцията им, която е в сила към момента на влизане в сила на тази спогодба.РАЗДЕЛ VIМИТНИЧЕСКИ И ФИСКАЛНИ РАЗПОРЕДБИЧлен 91. Атобусите, които извършват превози в съответствие с тази спогодба, се освобождават от всички данъци и такси за движение или за притежаване на превозни средства, както и от всички специални данъци или такси за транспортни дейности на територията на останалите договарящи се страни.Автобусите не се освобождават от данъци и такси за закупено гориво, данък добавена стойност за транспортни услуги, такси за изминат участък и за ползване на инфраструктура.2. Договарящите се страни следят за избягване на едновременното облагане на един и същи пътен участък с такси за изминат участък


text: и за ползването на инфраструктура. Въпреки това, договарящите се страни могат да налагат такси за изминат участък по пътна мрежа, за която вече са наложени такси за използването на мостове, тунели и планински проходи.3. Горивото за превозните средства, съдържащо се в резервоарите, които са монтирани от производителя за тази цел, и което не е в количество, по-голямо от 600 л, както и смазочните материали, с които са заредени превозните средства и са необходими единствено за експлоатацията им, се освобождават от вносни мита, налози и плащания, налагани в другите договарящи се страни.4. Смесеният комитет, създаден по силата на член 23, съставя проектосписък на данъците и таксите за превоз на пътници с автобуси, налагани във всяка договаряща се страна. В списъка се посочват данъците и таксите по параграф 1, точка 1 от този член, които се налагат само в договарящата се страна, в която е регистрирано превозното средство. В списъка се посочват и данъците и таксите по параграф 2, точка 1от този член, които се налагат в договарящи се страни извън договарящата се страна, в която е регистрирано превозното средство. Договарящите се страни уведомяват Смесения комитет, когато заменят данък или такса от списъка с други от същия или от различен вид, за да се направят необходимите поправки.5. Резервните части и инструментите, внесени за ремонт на автобус, претърпял повреда по време на международна транспортна дейност, се освобождават от мита и от всички данъци и такси за внос на територията на друга договаряща се страна съгласно определените в националното ѝ законодателство условия за временен внос на такива стоки. Сменените резервни части се реекспортират или се унищожават под контрола на компетентните митнически власти на тази договаряща се страна.РАЗДЕЛ VIIКОНТРОЛНИ ДОКУМЕНТИ ЗА СЛУЧАЙНИТЕ ПРЕВОЗИ, ОСВОБОДЕНИ ОТ РАЗРЕШИТЕЛНИЧлен 10Предоставянето на услугите, посочени в член 6, се извършва въз основа на контролен документ, издаден от компетентните власти или от надлежно упълномощена агенция на договарящата се страна, в която е установен превозвачът.Член 111. Контролният документ представлява пътна книжка, която съдържа 25 броя пътни листа, всеки в два отделни екземпляра. Контролният документ трябва да съответства на образеца, посочен в приложение No 3 към тази спогодба.2. Всяка пътна книжка и съставящите я пътни листа се номерират. Пътните листа се номерират последователно от 1 до 25.3. Текстът на корицата на пътната книжка, както и този на пътните листа, се отпечатва на официалния език или на официалните езици на договарящата се страна, в която е установен превозвачът.Член 121. Посочената в член 11 пътна книжка се издава на името на превозвача и не може да се преотстъпва.2. Оригиналът на пътния лист трябва да се съхранява на борда на автобуса, докато продължава пътуването, за което се отнася.3. Превозвачът отговаря за надлежното и правилното попълване на пътния лист.Член 131. Превозвачът попълва двата екземпляра на пътния лист преди началото на всяко пътуване.2. При съставянето на списъка на пътниците превозвачът може да използва предварително попълнен списък на отделен лист, който прилага към пътния лист. Печатът на превозвача или при необходимост неговият подпис или този на водача на автобуса се поставя върху списъка и върху пътния лист.3. За празните


text: курсове в права посока, посочени в член 6, точка 3, списъкът на пътниците може да се съставя в момента на вземането на пътниците, както е посочено в точка 2.Член 14Компетентните власти на две или повече договарящи се страни могат да се споразумеят да не се съставя списък на пътниците. В този случай броят на пътниците трябва да се посочи в контролния документ.За тези договорености се уведомява Смесеният комитет, създаден по силата на член 23.РАЗДЕЛ VIIIРАЗРЕШИТЕЛНО ЗА НЕЛИБЕРАЛИЗИРАНИТЕ СЛУЧАЙНИ ПРЕВОЗИЧлен 151. За всеки случаен превоз, който не е либерализиран съгласно разпоредбите на член 6, се издава разрешително по взаимно съгласие на компетентните власти на договарящите се страни, където се вземат или се оставят пътниците, както и от компетентните власти на договарящите се страни, през чиято територия се извършва транзитно преминаване. Когато отправният пункт или крайният пункт се намират в държава—членка на Европейската общност, транзитът през други държави—членки на тази общност, не подлежи на разрешително.2. Разрешителното трябва да съответства на образеца, посочен в приложение No 5.Член 16Заявление за разрешително1. Превозвачът подава заявление за издаване на разрешително до компетентните власти на договарящата се страна, на чиято територия е разположен отправният пункт.Заявлението трябва да съответства на образеца, посочен в приложение No 4.2. Превозвачът попълва формуляра на заявлението и прилага документи, от които е видно, че заявителят притежава лиценз зa извършване на международни случайни превози с автобус, посочени в член 1, точка 1, буква а), второ тире.3. Компетентните власти на договарящата се страна, на чиято територия е отправният пункт, разглеждат заявлението за издаване на разрешително за съответния превоз и в случай на одобрение го препращат на компетентните власти на договарящата се страна или страни, на чиято територия е крайният пункт, както и на компетентните власти на договарящите се страни, през чиято територия се преминава транзитно.4. Като изключение от член 15, точка 1 договарящите се страни, през чиято територия се преминава транзитно, могат да решат, че вече не е необходимо да дават съгласие за превозите, предвидени в този раздел. В този случай те уведомяват за своето решение Смесения комитет, създаден по силата на член 23.5. Компетентните власти на договарящата се страна или страни, чието съгласие е поискано, в срок от един месец издават разрешително, като е недопустима дискриминация, основана на националността или на мястото на установяване на превозвача. Ако тези власти не постигнат съгласие относно изискванията за разрешително, те съобщават мотивите си на компетентните власти на заинтересованата договаряща се страна или страни.Член 17Компетентните власти на две или повече договарящи се страни могат да се споразумеят за опростяване на процедурата за издаване на разрешителни, на образеца на заявление за разрешително и на образеца на разрешителното за осъществяване на превози между тях. Те уведомяват за тези договорености Смесения комитет, създаден по силата на член 23.РАЗДЕЛ IXКОНТРОЛ, САНКЦИИ И ВЗАИМОПОМОЩЧлен 18Контролните документи, посочени в член 10, и разрешителните, посочени в член 15, се съхраняват на борда на автобуса и се представят при поискване на служителя, упълномощен да извършва проверки.Член 19Компетентните власти на договарящите се страни следят за спазването на разпоредбите на тази спогодба от страна на превозвачите.Член 20Заверено копие


text: на лиценза за извършване на международни случайни превози на пътници с автобус, посочени в член 1, точка 1, буква а), второ тире, се съхранява на борда на превозното средство и се представя при поискване на служителя, упълномощен да извършва проверки.Договарящите се страни уведомяват Смесения комитет, създаден по силата на член 23, за образците на документите, издавани от техните компетентни власти.Член 21Компетентните власти на договарящите се страни създават система за налагане на санкции за нарушаване на разпоредбите на тази спогодба. Така предвидените санкции трябва да са ефективни, съразмерни и предотвратяващи.Член 221. Когато чуждестранен превозвач извърши сериозни или повторни нарушения на разпоредбите за автомобилния транспорт и по-специално на разпоредбите за пътната безопасност, времето за управление на превозното средство и времето за почивка, които могат да доведат до отнемане на лиценза за упражняване на професията превозвач, извършващ превоз на пътници, компетентните власти на заинтересованата договаряща се страна предоставят на компетентните власти на договарящата се страна, в която е установен превозвачът, наличната информация за извършените нарушения и за наложените от тях санкции.2. Компетентните власти на договарящата се страна, на чиято територия са извършени сериозни или повторни нарушения на разпоредбите за автомобилния транспорт и по-специално на разпоредбите за пътната безопасност, времето за управление на превозното средство и времето за почивка, могат временно да откажат на съответния превозвач достъп до територията на тази договаряща се страна.Доколкото е заинтересована Европейската общност, компетентните власти на държава-членка могат да откажат само временен достъп единствено до територията на тази държава членка. Компетентните власти на договарящата се страна, в която е установен превозвачът, и Смесеният комитет, създаден по силата на член 23, трябва да бъдат уведомени за тези мерки.3. Когато превозвач извърши сериозни или повторни нарушения на разпоредбите за автомобилния транспорт и по-специално на разпоредбите за пътната безопасност, времето за управление на превозното средство и времето за почивка, компетентните власти на договарящата се страна, в която е установен превозвачът, предприемат необходимите мерки за предотвратяване повторното извършване на тези нарушения. Мерките могат да включват прекратяване или отнемане на лиценза за упражняване на професията превозвач, извършващ превоз на пътници. Смесеният комитет, създаден по силата на член 23, трябва да бъде уведомен за тези мерки.4. Договарящите се страни гарантират правото на превозвача да обжалва наложените санкции.РАЗДЕЛ XСМЕСЕН КОМИТЕТЧлен 231. С оглед да се улесни прилагането на тази спогодба се създава Смесен комитет. Този Смесен комитет се състои от представители на договарящите се страни.2. Първото заседание на Смесения комитет се насрочва в срок шест месеца от влизането в сила на спогодбата.3. Смесеният комитет приема вътрешен правилник за работа.4. Смесеният комитет заседава по искане на най-малко една договаряща се страна.5. Смесеният комитет взема решения само ако на заседанията на комитета са представени две трети от договарящите се страни, включително Европейската общност.6. Смесеният комитет взема решения с единодушие на гласовете на представените договарящи се страни. В случай че не се постигне единодушие, съответните компетентни власти, по искане на една или повече заинтересовани договарящи се страни, провеждат консултации в срок шест седмици.Член 241. Смесеният комитет следи за точното прилагане на тази спогодба. Комитетът следва да бъде уведомяван за


text: всяка мярка, която е приета или трябва да бъде приета във връзка с прилагането на разпоредбите на тази спогодба.2. Смесеният комитет има следните задачи:а) въз основа на информацията, предоставена от договарящите се страни, да съставя списък на компетентните власти на договарящите се страни, които отговарят за изпълнението на задачите, посочени в раздели V, VI, VII, VIII и IX от спогодбата;б) да изменя или да привежда в съответствие контролните документи и другите образци на документи, утвърдени в приложенията към спогодбата;в) да изменя или да привежда в съответствие приложенията за техническите предписания към автобусите, както и приложение No 1 за изискванията към превозвачите, извършващи превоз на пътници, посочени в член 4, с оглед въвеждането на новите мерки, приети в Европейската общност;г) въз основа на информацията, предоставяна от договарящите се страни, да съставя за сведение списък на всички митнически налози, данъци и такси, които са посочени в член 9, точки 4 и 5;д) да променя или да привежда в съответствие изискванията на социалните разпоредби, посочени в член 8, с оглед въвеждането на новите мерки, приети в Европейската общност;e) да разрешава всички спорове, които могат да възникнат във връзка с прилагането и тълкуването на спогодбата;ж) да дава препоръки за по-нататъшни мерки за либерализация на онези случайни превози, които все още подлежат на разрешителни.3. Договарящите се страни предприемат необходимите мерки за изпълнение на решенията, приети от Смесения комитет, в съответствие с вътрешните си процедури, ако това се налага.4. В случай че не се постигне договореност при уреждането на възникнал спор по точка 2, буква е) от този член, заинтересованите договарящи се страни могат да отнесат спора към арбитражна комисия. Всяка от заинтересованите договарящи се страни посочва един арбитър. Смесеният комитет също посочва един арбитър.Арбитрите вземат решение с мнозинство.Договарящите се страни, участнички в спора, предприемат необходимите мерки за изпълнение решенията на арбитрите.РАЗДЕЛ XIОБЩИ И ЗАКЛЮЧИТЕЛНИ РАЗПОРЕДБИЧлен 25Двустранни спогодби1. Разпоредбите на тази спогодба заменят съответните разпоредби в спогодбите, сключени между договарящите се страни. Що се отнася до Европейската общност, тази разпоредба се прилага по отношение на спогодбите, сключени между всяка държава—членка на Европейската общност, и една договаряща се страна.2. Договарящите се страни извън Европейската общност могат да се споразумеят да не прилагат член 5 и Приложение No 2 от тази спогодба и да прилагат други технически предписания към автобусите, извършващи случайни превози между тези договарящи се страни, включително транзитни преминавания през тяхна територия.3. Без да се отменят разпоредбите на Приложение No 2, член 6, разпоредбите на тази спогодба заменят съответните разпоредби на спогодбите, сключени между държавите—членки на Европейската общност, и другите договарящи се страни.Разпоредбите в действащите двустранни спогодби между държавите—членки на Европейската общност, и другите договарящи се страни, които предвиждат освобождаване от разрешителни за случайните превози, посочени в член 7, могат да останат в сила и да се променят. В този случай съответните договарящи се страни незабавно уведомяват Смесения комитет, създаден по силата на член 23.Член 26ПодписванеТази спогодба е открита за подписване в Брюксел от 14.4.2000 г. до 30.6.2001 г. в Генералния секретариат на Съвета на Европейския съюз, който е депозитар на тази спогодба.Член 27Ратификация или одобряване


text: и депозиране на спогодбатаТази спогодба се одобрява или ратифицира от подписалите я договарящи се страни в съответствие с националните им процедури. Договарящите се страни депозират документите за одобрение или за ратификация в Генералния секретариат на Съвета на Европейския съюз, който уведомява останалите подписали.Член 28Влизане в сила1. Тази спогодба влиза в сила за договарящите се страни, които са я одобрили или ратифицирали, след като я одобрят или ратифицират четири договарящи се страни, включително Европейската общност, на първия ден от третия месец след датата на депозиране на четвъртия документ за одобрение или за ратификация или дори на първия ден от шестия месец при условие, че се направи декларация в този смисъл по време на ратифицирането на спогодбата.2. Тази спогодба влиза в сила за всяка договаряща се страна, която я одобри или ратифицира след влизането ѝ в сила съгласно точка 1, на първия ден от третия месец след датата, на която съответната договаряща се страна депозира документа за одобрение или за ратификация.Член 29Срок на спогодбата — оценка на действието на спогодбата1. Тази спогодба се сключва за срок пет години, считано от датата на влизането ѝ в сила.2. Срокът на тази спогодба се продължава автоматично за последователни периоди от пет години между онези договарящи се страни, които не са изразили желание да не се продължава спогодбата. В този случай съответната договаряща се страна уведомява депозитаря за своето намерение в съответствие с член 31.3. Преди изтичането на всеки петгодишен период Смесеният комитет прави оценка на действието на тази спогодба.Член 30Присъединяване1. След влизането ѝ в сила тази спогодба е открита за присъединяване за страни, които са пълноправни членове на Европейската конференция на министрите на транспорта (ECMT). В случай на присъединяване към тази спогодба на страни, подписали Споразумението за Европейското икономическо пространство, тази спогодба няма да се прилага между договарящите се страни, подписали Споразумението за Европейското икономическо пространство.2. Тази спогодба е открита за присъединяване и за Република Сан Марино, Княжество Андора и Княжество Монако.3. За всяка държава, която се присъедини към тази спогодба след влизането ѝ в сила при условията на член 28, спогодбата влиза в сила на първия ден от третия месец, след като тази държава депозира документа за присъединяване.4. На всяка държава, присъединила се към тази спогодба след влизането ѝ в сила при условията на член 28, може да се даде максимален период от три години за приемането на разпоредби, които да съответстват на директивата (или на директивите), посочена/и в Приложение No 1. Смесеният комитет трябва да бъде уведомен за приетите мерки.Член 31ДенонсиранеВсяка договаряща се страна може едностранно да денонсира тази спогодба с едногодишно предизвестие, изпратено едновременно до останалите договарящи се страни чрез депозитаря на спогодбата. Смесеният комитет трябва да бъде уведомен и за причините за денонсиране. Спогодбата не може да бъде денонсирана през първите четири години след влизането й в сила при условията на член 28.Ако една или повече договарящи се страни денонсират спогодбата и броят на договарящите се страни спадне под броя, съгласуван при първоначалното ѝ влизане в сила, както е предвидено в член 28, спогодбата остава в сила, освен ако Смесеният комитет,


text: съставен от останалите договарящи се страни, не реши противното.Член 32ПрекратяванеДоговаряща се страна, която се присъедини към Европейския съюз, престава да бъде третирана като договаряща се страна от датата на присъединяването.Член 33ПриложенияПриложенията към тази спогодба представляват неразделна част от нея.Член 34ЕзициТази спогодба е съставена на английски, френски и немски език, като тези текстове са достоверни, и се депозира в архивите на Генералния секретариат на Съвета на Европейския съюз, който изпраща надлежно заверено копие на всяка договаряща се страна.Всяка договаряща се страна осигурява точен превод на тази спогодба на своя официален език или на своите официални езици. Копие от превода се депозира в архивите на Генералния секретариат на Съвета на Европейския съюз.Депозитарят изпраща на всички договарящи се страни копие от всички преводи на спогодбата и на приложенията към нея.В УВЕРЕНИЕ НА ТОВА подписаните пълномощници положиха своя подпис под тази спогодба.Open for signature in Brussels between 14 April 2000 and 30 June 2001Ouvert à la signature à Bruxelles entre le 14 avril 2000 et le 30 juin 2001Liegt zwischen dem 14. April 2000 und 30. Juni 2001 in Brüssel zur Unterzeichnung aufFor the European CommunityPour la Communauté européenneFür die Europäische Gemeinschaft+++++ TIFF +++++For Bosnia-HerzegovinaPour la Bosnie-HerzégovineFür Bosnien-Herzegowina+++++ TIFF +++++For the Republic of BulgariaPour la République de BulgarieFür die Republik Bulgarien+++++ TIFF +++++For the Republic of CroatiaPour la République de CroatieFür die Republik Kroatien+++++ TIFF +++++For the Czech RepublicPour la République tchèqueFür die Tschechische Republik+++++ TIFF +++++For the Republic of EstoniaPour la République d'EstonieFür die Republik EstlandFor the Republic of HungaryPour la République de HongrieFür die Republik Ungarn+++++ TIFF +++++For the Republic of LatviaPour la République de LettonieFür die Republik Lettland+++++ TIFF +++++For the Republic of LithuaniaPour la République de LituanieFür die Republik Litauen+++++ TIFF +++++For the Republic of MoldovaPour la République de MoldovaFür die Republik Moldau+++++ TIFF +++++For the Republic of PolandPour la République de PologneFür die Republik Polen+++++ TIFF +++++For RomaniaPour la RoumanieFür Rumänien+++++ TIFF +++++For the Slovak RepublicPour la République slovaqueFür die Slowakische Republik+++++ TIFF +++++For the Republic of SloveniaPour la République de SlovénieFür die Republik Slowenien+++++ TIFF +++++For the Republic of TurkeyPour la République de TurquieFür die Republik Türkei+++++ TIFF +++++--------------------------------------------------20000414ПРИЛОЖЕНИЕ20000414ПРИЛОЖЕНИЕ 1Изисквания към автомобилните превозвачи, извършващи превоз на пътнициДирективата на Европейската общност, посочена в член 4, е:Директива 96/26/ЕО на Съвета от 29 април 1996 г. за достъп до професията автомобилен превозвач на товари и автомобилен превозвач на пътници и за взаимното признаване на дипломи, удостоверения и други документи за официално призната квалификация, които гарантират ефективното упражняване на свободата на установяване на превозвачи, извършващи вътрешни и международни превози (Официален вестник на Европейските общности L 124, 23.5.1996 г., стр. 1), последно допълнен от Директива 98/76/ЕО на Съвета от 1.10.1998 г., (Официален вестник на Европейските общности L 277, 14.10.1998 г., стр. 17).20000414ПРИЛОЖЕНИЕ 2Технически изисквания към автобуситеЧлен 1От датата на влизане в сила за всяка договаряща се страна по Спогодбата Интербус автобусите, извършващи международни случайни превози, спазват правилата, установени в следните нормативни документи:а) Директива 96/96/ЕО на Съвета от 20 декември 1996 г. за сближаване на законодателството на държавите-членки относно прегледите за техническа изправност на


text: моторните превозни средства и техните ремаркета (Официален вестник на Европейските общности L 46, 17.2.1997 г., стр. 1);б) Директива 92/6/ЕИО на Съвета от 10 февруари 1992 г. за инсталирането и използването на ограничители на скоростта на територията на Общността за определени категории моторни превозни средства (Официален вестник на Европейските общности L 57, 23.2.1992 г., стр. 27);в) Директива 96/53/ЕИО на Съвета от 25 юли 1996 г. за определяне на максимално допустимите размери на някои пътни превозни средства, извършващи вътрешни и международни превози, както и на максимално допустимите маси на същите превозни средства, движещи се на територията на Общността (Официален вестник на Европейските общности L 235, 17.9.1996 г., стр. 59);г) Регламент (ЕИО) No 3821/85 на Съвета от 20 декември 1985 г. за записващото оборудване в автомобилния транспорт (Официален вестник на Европейските общности L 370, 31.12.1985 г., стр. 8), последно изменен с Регламент (ЕО) No 2135/98 на Комисията от 24.9.1998 г. (Официален вестник на Европейските общности L 274, 9.10.1998 г., стр. 1) или еквивалентните правила, установени със Спогодбата AETR, включително и протоколите към нея.Член 2От датата на влизане в сила на Спогодбата Интербус за всяка договаряща се страна договарящите се страни извън Европейската общност спазват техническите изисквания към автобусите, извършващи международни случайни превози на пътници, посочени в следните директиви на Общността или еквивалентни на Правилата на ИКЕ на ООН за еднакви условия за одобряване на типа на новите превозни средства и тяхното оборудване.Наименование | Правила на ИКЕ на ООН (последно изменение) | Директива на ЕС (пър воначална редакция — последно изменение) | Дата на влизане в сила в ЕС |Емисии от отработили газове | 49/01 | 88/77 | 1.10.1993 |49/02, одобрение А | 91/542 етап 1 | 1.10.1996 |49/02, одобрение В | 91/542 етап 2 |96/1 |Димност | 24/03 | 72/306 | 2.8.1972 |Шум | 51/02 | 70/157 | 1.10.1989 |84/424 | 1.10.1996 |92/97 | |Спирачна система | 13/09 | 71/320 | 1.10.1991 |88/194 | 1.10.1994 |91/422 | |98/12 | |Гуми | 54 | 92/23 | 1.01.1993 |Светлинна уредба | 48/01 | 76/756 | 1.01.1994 |91/663 | |97/28 | |Член 3Автобусите, които извършват следните превози:а) превози с отправен пункт държава—членка на Общността (с изключение на Гърция), и с краен пункт всяка договаряща се страна по Спогодбата Интербус;б) превози с отправен пункт всяка договаряща се страна по Спогодбата Интербус и с краен пункт всяка държава—членка на Общността (с изключение на Гърция);в) превози с отправен пункт всяка договаряща се страна по Спогодбата Интербус и с краен пункт Гърция и транзитно преминаване през територията на всяка друга държава—членка на Общността, извършвани от превозвачи, установени на територията на всяка договаряща се страна по Спогодбата Интербус,трябва да отговарят на следните изисквания:1. Автобуси с първоначална регистрация преди 1.1.1980 г. не могат да се използват за случайните превози, предмет на Спогодбата Интербус.2. Автобуси с първоначална регистрация между 1.1.1980 г. и 31.12.1981 г. могат да се използват само до 31.12.2000 г.3. Автобуси с първоначална регистрация между 1.1.1982 г. и 31.12.1983 г. могат да се използват само до 31.12.2001 г.4. Автобуси с първоначална регистрация между 1.1.1984 г. и 31.12.1985 г. могат да се


text: използват само до 31.12.2002 г.5. Автобуси с първоначална регистрация между 1.1.1986 г. и 31.12.1987 г. могат да се използват само до 31.12.2003 г.6. Автобуси с първоначална регистрация между 1.1.1988 г. и 31.12.1989 г. могат да се използват само до 31.12.2004 г.7. Само автобуси с първоначална регистрация след 1.1.1990 г. (EURO 0) могат да се използват от 1.1.2005 г.8. Само автобуси с първоначална регистрация след 1.10.1993 г. (EURO 1) могат да се използват от 1.1.2007 г.Член 4Автобусите, които извършват следните превози:а) превози с отправен пункт Гърция и с краен пункт договаряща се страна по Спогодбата Интербус;б) превози с отправен пункт договаряща се страна по Спогодбата Интербус и с краен пункт Гърция,трябва да отговарят на следните изисквания:1. Автобуси с първоначална регистрация преди 1.1.1980 г. не могат да се използват за случайните превози, предмет на Спогодбата Интербус.2. Автобуси с първоначална регистрация между 1.1.1980 г. и 31.12.1981 г. могат да се използват само до 31.12.2000 г.3. Автобуси с първоначална регистрация между 1.1.1982 г. и 31.12.1983 г. могат да се използват само до 31.12.2001 г.4. Автобуси с първоначална регистрация между 1.1.1984 г. и 31.12.1985 г. могат да се използват само до 31.12.2003 г.5. Автобуси с първоначална регистрация между 1.1.1986 г. и 31.12.1987 г. могат да се използват само до 31.12.2005 г.6. Автобуси с първоначална регистрация между 1.1.1988 г. и 31.12.1989 г. могат да се използват само до 31.12.2007 г.7. Само автобуси с първоначална регистрация след 1.1.1990 г. (EURO 0) могат да се използват от 1.1.2008 г.8. Само автобуси с първоначална регистрация след 1.10.1993 г. (EURO 1) могат да се използват от 1.1.2010 г.Член 5Автобусите от Общността, които се използват за двустранни превози между Гърция и други държави—членки на Общността, с транзитно преминаване през територията на договарящи се страни по Спогодбата Интербус, не са предмет на настоящите технически изисквания, но спазват правилата на Европейската общност.Член 61. Техническите изисквания към автобусите, включени в двустранните спогодби или в споразуменията между държави — членки на Общността, и договарящи се страни по Спогодбата Интербус за двустранни и транзитни превози, които са по-строги от изискванията, установени в тази спогодба, могат да се прилагат до 31 декември 2006 г.2. Държавите—членки на Общността, и заинтересованите договарящи се страни по Спогодбата Интербус уведомяват Смесения комитет, създаден по силата на член 23 от спогодбата, за съдържанието на тези двустранни спогодби или договорености.Член 71. Документът, който удостоверява датата на първоначалната регистрация, трябва да се съхранява на борда на превозното средство и да се представя при поискване на служителя, упълномощен да извършва проверки. По смисъла на това приложение изразът "дата на първоначалната регистрация на превозното средство" означава първоначалната регистрация на превозното средство след неговото производство. Когато не е известна датата на регистрация, за такава се приема датата на производство.2. В случай, че оригиналният двигател на автобуса е сменен с нов двигател, документът, посочен в точка 1 на този член, трябва да се смени с документ, който удостоверява, че новият двигател отговаря на съответните правила за одобряване на типа, посочени в член 3.Член 81. Въпреки разпоредбата на член 1, буква а) от това приложение договарящите се страни могат